आज रात महत्वपूर्ण गेम नंबर छह।
फ़िलाडेल्फ़िया 15 मई, 1980
लेकर्स बनाम 76अर्स। लकेर्स अब करीम अब्दुल-जबार के बिना खेल रहे हैं,
जो अब भी लॉस एंजिलिस में टखने की चोट का इलाज़ करवा रहे हैं।
मैंने कोच वेस्टहेड से कहा… मैंने कहा, "मुझे सेंटर खेलने दो।"
अर्विन "मैजिक" जॉनसन
"उन्हें पता भी नहीं चलेगा कि उन्हें किसका सामना करना पड़ रहा है।"
उसने कहा, "मैंने हाई स्कूल में सेंटर खेला था," जो कि बस दो साल पहले ही था।
पॉल वेस्टहेड लेकर्स प्रमुख कोच 1979-1981
वह शुरुआत से ही बीच में खेलने वाला है।
वह हमारा आक्रामक सेंटर है।
आज रात का महत्वपूर्ण, छठा गेम।
लेकर्स चैंपियनशिप जीत सकते हैं या फिर हम सातवें गेम के लिए रविवार को द फ़ोरम जाएँगे।
आप फ़िलाडेल्फ़िया के स्पेक्ट्रम में भीड़ को
लाइव देख रहे हैं, सारी टिकटें बिक चुकी हैं।
लेकर्स
मुझे लगता है कि मैजिक कूदेगा।
फ़िलाडेल्फ़िया को तय करने में
मुश्किल होगी कि कौन किसको गार्ड करेगा।
विश्व चैंपियनशिप
सी. जोन्स
मैंने एक रात पहले अपने पिता से बात की थी और उन्हें कहा,
"डैड, मैं… मैं वहाँ जाकर वैसे ही खेलने वाला हूँ जैसे मैं हाई स्कूल में खेलता था।"
और उन्होंने कहा, "ठीक है। तो, जाओ अपना हुनर दिखा दो।"
बीच में आ गया है 20 साल का नौसिखिया।
बाईं ओर से, मैजिक जॉनसन, जूलियस के पास से बास्केट की तरफ़ जा रहा है।
जल्दी से दो पास दिए और एक फ़ील्ड गोल,
और मैजिक जॉनसन ने लेकर्स को छह पॉइंट की बढ़त दिला दी है।
माइकल कूपर लेकर्स गार्ड 1978-1990
वह सभी को बेहतर बना रहा था। जमाल विल्कीज़ ने करियर का बेहतरीन 37 बनाया।
मैजिक अंदर आता है। विल्कीज़ को पास देता है। शानदार पास।
यह मैजिक का बेहतरीन गेम है।
चैंपियनशिप अब क़रीब लग रही है।
मैजिक को दिया। कमाल का पास।
यह लो। गेम ख़त्म।
और सबसे मूल्यवान खिलाड़ी मैजिक जॉनसन है।
42 पॉइंट - 15 रीबाउंड - 7 असिस्ट
बयालीस, 15 और सात।
माइकल विल्बन ईएसपीएन खेल पत्रकार
कम से कम मेरी नज़र में, वह एनबीए फ़ाइनल्स के इतिहास में सबसे महान प्रदर्शनों मे से एक था।
अब हमें इसके बारे में नहीं सोचना कि वह कौन है,
पता है, या टीम में उसकी अहमियत क्या है। अब हम जानते हैं।
और मैंने बस कहा, "यार, यह बंदा अर्विन जॉनसन,
यह आज तक का सबसे महान खिलाड़ी बनेगा।"
और यह हैं आज के ख़ास शख़्स, मैजिक जॉनसन।
मैजिक, यहाँ ऐसे कई खिलाड़ी हैं जो अपने लंबे करियर के बावजूद
इस मुक़ाम पर नहीं पहुँच पाए हैं।
यह तुम्हारा पहला साल है और तुम यहाँ हो।
तुम और कितनी चैंपियनशिप जीतना चाहते हो?
क़रीब 20।
और मैं विश्व ट्रोफ़ी सौंपना चाहूँगा
लॉस एंजिलिस लेकर्स के मालिक को।
जैरी बस, यह तुम्हारी है।
मेरे पिता के लिए, यह बहुत भावनात्मक था।
जीनी बस लेकर्स अध्यक्ष और सह-अधिकारी
वह, पता है, मुझे लगता है उनके लिए सबसे ज़्यादा गर्व भरा पल था।
मैं उत्साहित हूँ। मैं बस सबके लिए ख़ुश हूँ।
तुम बास्केटबॉल टीम खरीदना चाहते थे। देखो तुम्हें क्या मिला।
विश्व चैंपियनशिप। यक़ीन करोगे?
विश्व चैंपियनशिप।
-सही कहा। -यह अविश्वसनीय है।
जैरी बस और मैंने एक दूसरे को लगे लगाया और कहा, "यक़ीन कर सकते हो?"
हमारे पहले साल में हमने एनबीए चैंपियनशिप जीत ली थी।
उन्होंने उस पल को साझा किया और वह दोनों के लिए कमाल का पल था
क्योंकि एक सितारे ने जन्म लिया था।
पैन ऐम
और जब हम घर पहुँचे, और विमान उतरा,
करीम, वह बंदा अपनी काउबॉय टोपी पहने विमान में चढ़ा।
तुम लोगों ने मेरा इंतज़ार तक नहीं किया।
तुम लोगों के लिए सब तैयार किया हुआ है, दोस्त।
-लड़कियाँ, शैंपेन। -हमारे लिए। हमारे लिए।
क्या तुम्हें डर है कि अगले साल तुम्हारी नौकरी चली जाएगी?
ख़ैर, अगर मेरी नौकरी चली जाती है, तो मैं गार्ड की जगह खेल सकता हूँ
और हम अपनी जगह बदल लेंगे।
तो, चैंपियनशिप जीतने के बाद करीम ने भी कहा, "ठीक है।"
उसे पता था कि मैजिक हमारा नेतृत्व करने वाला है।
वह हमारा नया बंदा है। उसमें करीम और मैजिक दोनों की खूबियाँ थीं।
हम जीतने के हिसाब से नहीं निकले थे… हम बस अच्छी बास्केटबॉल खेलना चाहते थे।
लेकिन उस चैंपियनशिप को जीतने के बाद,
लेकर बास्केटबॉल का पूरा नक़्शा ही बदल गया था।
स्नूप डॉग लेकर्स महाप्रशंसक
जो पहली तिजारत मैं दिखाना चाहता हूँ वह है मेरी लेकर्स चैंपियन ट्रोफ़ी
जो मेरे टैटू से मेल खाती है।
इसमें बॉल के ऊपर "लेकर्स" लिखा है क्योंकि वह हमारी टीम है।
जब लेकर्स चैंपियनशिप जीतते हैं, तो शहर में अलग ही चमक होती है।
जिम हिल केसीबीएस खेल पत्रकार
लॉस एंजिलिस एक का बल - मैगनम फ़ोर्स
प्रशंसकों के दृष्टिकोण से और चैंपियनशिप जीतकर घर आना,
जहाँ हर कोई सोच रहा था, कम से कम एलए में हर कोई सोच रहा था,
कि करीम के बिना ऐसा कर पाना बहुत मुश्किल होगा।
बायरन स्कॉट लेकर्स गार्ड 1983-1993
अर्विन "मैजिक" जॉनसन ने वहाँ जाकर
मेरी ज़िंदगी के सबसे यादगार गेमों से एक गेम खेला था।
मैजिक अध्यक्ष बनो
मतलब, हर कोई सकते में था।
मैजिक! मैजिक! मैजिक!
दे कॉल मी मैजिक
पता है, हर कुछ सालों में, एक खिलाड़ी आता है जो किसी खेल में और …
लॉस एंजिलिस लेकर्स
…किसी टीम में नई जान लाता है।
यह है नौसिखियों का सरताज, अर्विन " मैजिक" जॉनसन!
यह मैजिक है
केवल 20 साल की उम्र में, अर्विन "मैजिक" जॉनसन ने
न सिर्फ़ लॉस एंजिलिस शहर का दिल
जीता है बल्किल लेकर्स का हौसला बढ़ाया है और साथ ही
टिकटों की बिक्री में इज़ाफ़ा किया है।
लेकर्स हैं अव्वल
तुम इस शहर में सितारा हो।
मेरा हीरो।
वह सितारों से भरा एक हॉलीवुड प्रीमियर था।
और सितारों और प्रशंसकों के बीच खड़ा था अर्विन जॉनसन,
जिसे मैजिक के नाम से जाना जाता था, सफलता का मानव रूप।
तात्कालिक सफलता, सेलिब्रिटी विज्ञापन, पता है…
मैजिक को एमएंडएम के उत्पादों में विश्वास है।
…वे सारी चीज़ें… जैसे ही मैजिक आया
पता है, हमें बहुत जल्दी पैसा मिलने लगा।
मैजिक जॉनसन, हाँ।
अर्विन को भी पैसा मिला।
अर्विन जॉनसन कौन है?
कभी उस लड़की का नाम नहीं सुना।
वह लड़की कौन है?
जब आपका नाम ही मैजिक हो, तो सफलता मिलना लाज़मी है।
हॉलीवुड - लेकर्स - मैजिक
और यह पूरा परिवर्तन तब शुरू हुआ
जब डॉ. बस को एहसास हुआ कि हर चीज़ की कुंजी मैजिक जॉनसन था।
और जैरी उसे एक ख़ूबसूरत हीरे की अंगूठी की तरह
कई सारी जगहों पर ले जाता था।
जैरी वेस्ट लेकर्स प्रधान प्रबंधक 1982-1994
"यह है मेरा बड़ा, महान बास्केबॉल खिलाड़ी। मैं इसे दिखाना चाहता हूँ।"
लॉन्ग्स ऑफ़ लैंसिंग
हम डिज़्नीलैंड गए और इसने देखा, "यह है मैजिक साम्राज्य।"
फिर इसने कहा, "इन्हें इतना करने की ज़रूरत नहीं थी।"
अगर आप डॉ. बस हैं, तो ज़ाहिर है कि आप मैजिक जॉनसन की तरफ़ आकर्षित होंगे।
मैजिक, लॉस एंजिलिस में बहुत जल्दी मशहूर हो गया है।
आठ मिलियन लोग जो दक्षिणी कैलिफ़ोर्निया क्षेत्र में रहते हैं, वे इस आदमी को आदर्श मानते हैं।
तुम मेरे लिए पैसा कमा रहे हो। तुम मुझे मशहूर कर रहे हो।
स्टेफ़ेन ए. स्मिथ ईएसपीएन खेल पत्रकार
तुम लेकर्स ब्रांड की सफलता को अलग ऊँचाइयों पर ले जा रहे हो।
तुमसे रिश्ता न जोड़ा तो मैं मूर्ख कहलाऊँगा।
लॉस एंजिलिस लेकर्स ने उसे एक नया अनुबंध दिया है
जिसमें 25 साल का क़रार है,
जो उसके खेल के करियर से कहीं ज़्यादा है, कथित रूप से यह अनुबंध 25 मिलियन डॉलर का है।
लेकर्स ने 'मैजिक' को अनुबंधित किया 25-मिलियन डॉलर के समझौते में
इतने पैसे? पच्चीस साल?
खेल के इतिहास का सबसे लंबा, सबसे महंगा अनुबंध
वह अनुबंध जिसने खेल की दुनिया को चौंका दिया था,
वह था मैजिक का लेकर्स के साथ क़रार,
जिससे वह दुनिया में सबसे अधिक भुगतान पाने वाला पेशेवर खिलाड़ी बन गया था।
यह बंदा है कौन…
रॉड थोर्न बुल्स प्रधान प्रबंधक 1978-1985
इसने कितने साल खेला है? इसने क्या किया है?
मिलियन डॉलर मैजिक
यह निश्चित रूप से सुर्खियाँ बन गई थी, मेरे पिताजी को इसी तरह से चीज़ें करना पसंद हैं।
मालिक बस ने 'खिलाड़ी के हाथ में दी क़मान'
खिलाड़ियों के बीच बातें होने लगी, "इसका क्या मतलब है?"
जमाल विल्कीज़ लेकर्स फ़ॉर्वर्ड 1977-1985
हम सब सोच रहे थे कि अर्विन खिलाड़ी था या प्रबंधक।
जब आपको ऐसा अनुबंध मिलता है, तो आप प्रबंधन बन जाते हो।
करीम अब्दुल-जबार लेकर्स सेंटर 1975-1989
यार… उन लोगों ने तुम्हें गोद ले लिया है।
मुझे लगता है, पता है, थोड़ा तनाव था। सच कहूँ तो,
अगर मैं थोड़ा तनाव कहूँगा तो वह झूठ होगा। काफ़ी तनाव था। यह बहुत बड़ी ख़बर थी।
मैजिक: कुछ लेकर्स नाराज़ हैं
लेकर के बंदे ख़ुश नहीं थे। करीम ख़ुश नहीं था।
और फिर हम ट्रेनिंग कैंप पहुँचे और कोच वेस्टहेड ने सारी रणनीति बदलने का फ़ैसला कर लिया।
मैंने कुछ बदलाव किए और अगर उससे खिलाड़ी चिड़चिड़े और निराश थे,
तो मैं वह सहन कर सकता हूँ।
शुक्रवार की रात फ़ीनिक्स से हार जाने के बाद
फ़ैब्युलस फ़ोरम में सभी की ज़बान पर एक ही सवाल है, "लेकर्स को हुआ क्या है?"
हम सही से नहीं खेल रहे थे।
हम अपने सबसे अच्छे हुनर का इस्तेमाल नहीं कर रहे थे, जो था भागना।
और 19 सेकंड बचे हैं और बॉल जॉनसन के पास है।
हर बार जब बॉल मैजिक के पास आती, और वह भागता, कोच वेस्टहेड साइड पर होते।
"रुको, रुको! रुको। ठीक है और मारो।"
और मैजिक का ज़्यादातर समय कोच को देखने में चला गया।
-मैजिक घड़ी को देख रहा है। -टाइम-आउट! टाइम-आउट।
पॉल के अपने विचार थे। वे विचार हमारे लिए उतने अच्छे साबित नहीं हुए।
तो, पता है, मैजिक ने शिकायत करना शुरू कर दिया।
तो हम ऊटाह में खेल रहे हैं और… तो ऊटाह टाइम-आउट माँगता है।
और मैं कोच के पास गया और मैंने कहा, "सुनो।
हर कोई चिड़ा हुआ है क्योंकि हम प्रदर्शन नहीं कर रहे हैं।
हम अच्छा शूट नहीं कर रहे हैं। हम अच्छा खेल नहीं रहे हैं।"
कोच वेस्टहेड मेरी तरफ़ देखकर कहते हैं, "तुम चुप हो जाओ।"
और मैं हैरान था। मैंने कहा, "क्या?"
हाँ, ख़ैर। तो, मैं बताता हूँ कि क्या हुआ था।
गेम में, एक टाइम-आउट पर, उसका ध्यान भटक गया था।
जैसे, आप जो भी कह रहे हैं वह ठीक है, पता है, लेकिन मेरा दिमाग़ कहीं और है।
पता है, गेम के ठीक बाद,
उन्होंने अर्विन को लॉकर रूम के सामने वाले निजी कमरे में बुलाया।
और उन्होंने बोलना शुरू किया, "मैं तुम्हारी बकवास से थक गया हूँ,
और मैं थक गया हूँ…" और।
मैंने कहा, "मैजिक, यह दोबारा नहीं हो सकता।"
उसने एक शब्द भी नहीं कहा, जैसे,
सिर हिलाता रहा, जैसे, कह रहा हो, "आपका बोलना हो गया?"
अब मेरी बर्दाश्त से बाहर है, पता है। तो मैं जाऊँगा या वह जाएँगे।
कल रात, गेम के बाद, मैजिक जॉनसन ने कहा
कि वह अब वेस्टहेड के लिए नहीं खेल सकता है
और वह टीम बदलना चाहता है।
मैं ख़ुश नहीं हूँ।
मैं बस, पता है, उस स्थिति से बाहर निकलना चाहता था।
मैजिक: मैं या कोच
जैसे ही हम विमान से उतरे, जैरी वेस्ट और डॉ. बस ने कहा कि मैं जाकर उनसे मिलूँ।
अर्विन ने जैरी से इस बारे में बात की क्योंकि वे दोनों क़रीब थे।
और "जैरी," उसने कहा, "हम एक बदलाव करने वाले हैं।"
मैं लौटकर आया जैरी बस से बात करने के लिए
और उसे यह बताने के लिए कि हमें अर्विन "मैजिक" जॉनसन को अभी सज़ा देनी चाहिए।
तो मैं अंदर जाता हूँ और बस को देखता हूँ और वह… वह मुझसे तुरंत कहता है।
उसने बड़ी ईमानदारी से कहा।
पॉल वेस्टहेड को लॉस एंजिलिस लेकर्स के कोच के पद से हटा दिया गया है…
वेस्टहेड 20 नवंबर, 1981
…जब टीम के सबसे अहम खिलाड़ी मैजिक जॉनसन ने कहा कि वह टीम बदलना चाहते हैं।
लेकर्स में बैर
डॉ. जैरी बस ने ज़ोर दिया है कि वह अपने मिलियन डॉलर खिलाड़ी के साथ
पक्षपात नहीं कर रहे हैं।
इसका सच में इससे कोई लेना-देना नहीं है।
बस ने यह भी कहा
कि पैट राइली अब से सहायक नहीं बल्कि प्रमुख कोच होंगे।
पता है, जब पॉल को निकाला गया, हम 7-3 पर थे। और हम जीत रहे थे।
पैट राइली लेकर्स प्रमुख कोच 1981-1990
क्या कभी ऐसा पल आया था जब आपने प्रबंधन से कहा हो,
-"या तो वह जाएगा या मैं जाऊँगा?" -नहीं, मैंने उन्हें ऐसा कभी नहीं कहा।
यह बात साफ़ थी कि उसके पास मुझसे ज़्यादा ताक़त थी।
मैजिक जो चाहता है, मैजिक वह पाता है: लेकर्स ने कोच वेस्टहेड को निकाला
जब मीडिया ने अर्विन को दोषी ठहराया, तो अर्विन विलेन बन गया।
प्रशंसकों को वे खिलाड़ी पसंद नहीं होते जिन्हें कहते हैं, पता है "कोच को मारने वाला।"
पता है, वह… और मैजिक की थू-थू होने लगी।
लॉस एंजिलिस के लिए शुरुआत करते हुए। गार्ड पर। मिशिगन स्टेट से।
नंबर 32। मैजिक जॉनसन।
प्रमुख कोच के रूप में मेरा पहला गेम था,
अर्विन की कोर्ट पर बहुत निंदा की गई।
ऊह, यार। ऐसा था जैसे कोई मुझे पसंद नहीं करता था।
टीम के साथियों पर मैजिक का जादू नहीं चल रहा है
"उससे बात मत करो। कोई उससे कुछ मत कहो।"
वह सब। यार, ऐसा है जैसे दुनिया में मेरा एक भी दोस्त नहीं है।
और हर बार जब उसकी निंदा होती, मैं उससे कहता, "बस और अच्छा खेलो।
बस और अच्छा खेलो। उन्हें दिखा दो। वे तुम्हें माफ़ कर देंगे।"
उनकी और मेरी तुरंत बनने लगी। तुरंत।
मैंने कहा, " ठीक है। तो फिर मैं बस बहुत शानदार खेलूँगा।"
जब कोच राइली आए,
हमने फिर से फ़ास्ट ब्रेक पर ज़ोर देना शुरू कर दिया,
जो कि हमारे खेलने की बेहतरीन रणनीति है और हम फिर से जीतने लगे।
लेकर्स एनबीए में बेहतरीन मैजिक सबसे अहम खिलाड़ी है
अब समय आ गया है। लेकर्स को चैंपियन का ख़िताब मिलेगा।
लेकर्स के लिए एक यादगार, जादुई रात
और तो, जब हमने 1982 में फिर से ख़िताब जीता, वह शानदार था।
पैट राइली ने मैजिक को अपना हुनर दिखाने दिया।
उन्होंने मैजिक को शोटाइम छवि स्थापित करने दी।
जादू लौट आया है। लेकर्स की छवि फिर से दमक रही है।
जब जीतने का समय हो, तो मैजिक चैंपियन है
शोटाइम।
द फ़ोरम इंगलवुड, कैलिफ़ोर्निया
और फ़ैब्युलस फ़ोरम में स्वागत है।
लॉस एंजिलिस लेकर्स का घर
मुझे अर्विन के हॉलीवुड आने से पहले एक बार ग्रेट वेस्टर्न फ़ोरम में
जाने का मौक़ा मिला था।
आर्सेनिओ हॉल मित्र एवं कॉमेडियन
वह अलग इमारत थी।
पीटर गबर व्यापार साथी
उनमें ज़मीन आसमान का अंतर था, मेरा मतलब समझ रहे हैं?
द फ़ोरम के माहौल जैसा कभी कुछ नहीं होगा।
रॉब लो मित्र एवं अभिनेता
द फ़ोरम में शोटाइम का मतलब था, जैसे, सबसे बड़े कॉन्सर्ट का उद्घाटन।
पॉला अब्दुल लेकर गर्ल 1980-1986
इतने सारे मशहूर लोग गेम्स देखने आते थे
कि उन्हें देखकर दंग रह जाते थे।
और आपके पास एक महान मालिक थे, डॉ. बस, जिन्होंने होशोहवास में यह नज़ारा बनाया था।
शायद ही किसी खेल टीम का मालिक होगा
जो खुलेआम अपनी जीवनशैली के जैरी बस से ज़्यादा मज़े लेता होगा।
वह जो माहौल बनाना चाहते थे।
वह वास्तव में खेल और मनोरंजन का मेल था।
वह चीज़ों को पूरी तरह बदलना चाहते थे।
और उन्हें लगा कि हमारा हमारे प्रतिद्वंदी से खेलना, इसके अलावा भी कुछ और होना चाहिए।
नाचता हुआ बैरी। ऐसा… ऐसा कौन सोचता है, पता है?
उसका सिर ऐसे-ऐसे हिल रहा था।
जब टीम टाइम-आउट लेती थी, वह चाहते थे कि एक डांस टीम मनोरंजन करे।
और उन्होंने उसका नाम रखा लेकर गर्ल्स।
मैंने अपना पूरा पेशा लेकर गर्ल बनने में बिताया।
नर्तकियों की एकदम नई टीम थी,
और… और मैंने इन लड़कियों को एक… एक बहुत भयंकर डांस दस्ते में तब्दील कर दिया था।
और हर कोई जानता है कि जैक निकलसन सबसे उत्साही प्रशंसकों में से एक था।
जब भी लेकर गर्ल्स को जाकर प्रदर्शन करना होता था, वह अपनी दूरबीन निकाल लेता था।
वह पूरा विचार डॉ. बस का था।
डॉ. जैरी बस एक तरह से बास्केटबॉल के ह्यू हेफ़नर थे।
कुछ लोग कहते हैं कि
यह लगभग ऐसा है जैसे आपने शैतान के साथ अपनी आत्मा का सौदा किया हो
क्योंकि सब कुछ इतना उत्कृष्ट लगता है। क्या यह उत्कृष्ट जीवनशैली है?
ख़ैर, मुझे… निश्चित रूप से मुझे इसमें मज़ा आता है।
वह लुभावना था। वह मोहक था। वह जादुई था।
आप कोर्ट पर जीतते हैं। क्या आप लड़कियों का दिल भी जीतते हैं?
और आपकी ज़िंदगी में सेक्स कैसा है?
क्या आपने कभी सोचा है कि कैसा होगा
अगर आप अपने खेल की व्यस्त सारणी को जारी रखें और साथ ही शादी कर लें?
सच में, आप इतना कुछ कर रहे हैं।
आप बस उस ख़ास महिला के पास घर लौटना चाहते हैं।
मैं उस समय टोलिडो में रह रही थी, फ़ैशन मर्चेंडाइज़िंग में काम कर रही थी।
और वह लॉस एंजिलिस में रहता था।
कुकी जॉनसन
पता है, वह मेरा सपना था, तो मैं उसे पूरा करना चाहती थी।
मार्शा इज़्ली ऑड्रे वेबस्टर
पैनी विंटर्स-गैरी कॉलेज की सहेलियाँ
वह अपनी नौकरी कर रही थी और अपनी पसंद का काम कर रही थी।
और हमें उसकी भावनाओं के बारे में पता है। उसके दिल के बारे में। हम जानते थे उसके दिल में क्या है, और…
लेकिन हम यह भी जानते थे कि अर्विन बहुत मेहनत नहीं कर रहा था।
हमें… क्योंकि हमें पता था कि अर्विन जानता था उसके पास क्या है।
हम साथ नहीं थे,
लेकिन हम तब भी बात कर रहे थे और एक दूसरे से संपर्क में रहते थे।
बस फ़ोन करके एक दोस्ताना आवाज़ सुनना अच्छा लगता था।
क्योंकि मैं, पता है, तब भी उससे प्यार करती थी, बेशक़।
लेकिन मैं सोचती रही कि शायद हम साथ हो जाएँगे।
और उसने कहा, "ख़ैर, तुम्हें यहाँ आना चाहिए और मुझसे मिलना चाहिए।"
मुझे याद है जब मैं पहली बार एलए में कोई गेम देखने गई थी,
और मुझे याद है कि मैंने सीट पर बैठते ही कहा था, "हे, भगवान।"
मैंने इतनी छोटी या इतनी तंग ड्रेसें कभी नहीं देखी थीं।
इतनी ऊँची एड़ी वाले जूते। इतने पारदर्शी कपड़े।
मैंने वह सब पहले कभी नहीं देखा था। वह पागलपन था।
जब मैं उससे मिलने गई थी, ज़्यादातर समय
हम बस उसके फ़्लैट में चुपचाप बिताते थे।
क्योंकि मैं इतनी मेहनत करता हूँ,
तो मुझे कुछ करना पसंद नहीं है, पता है, काम के बाद।
तो हमें मज़े करने के लिए बाहर जाने की ज़रूरत नहीं थी।
पता है, जब वह खेल रहा होता था, वह बहुत गंभीर था।
पता है, लेकर्स का शीर्ष का खिलाड़ी होना,
और वे सब एक दूसरे के बहुत क़रीब थे।
पैट राइली के नियम थे कि खेलों के दौरान या चैंपियनशिप के दौरान
परिवार के सदस्य साथ नहीं आ सकते थे। अगर किसी की बीवी साथ पकड़ी गई
तो उस खिलाड़ी को जुर्माना भरना होता था।
पैट ने मुझसे कहा कि हम बारह और दो और एक हैं।
गैरी विट्टी लेकर्स ऐथलेटिक प्रशिक्षक 1984-2016
हम 12 खिलाड़ी, दो कोच और एक मैं हैं।
बाकी सभी एक परिधीय विरोधी हैं
जो काम से आपका ध्यान भटका सकते हैं।
केवल वर्किंग प्रेस
उसमें आपका परिवार भी शामिल था।
आप अपनी महानता की ज़िम्मेदारी लेते हैं
यह सुनिश्चित करके कि ये चीज़ें आपके रास्ते में नहीं आएँगी।
मुझे गेम के दिनों में किसी का परेशान करना पसंद नहीं था। मेरा मूड ख़राब होता था। मैं चिड़चिड़ा होता था।
हमला - अथक युद्ध
तो मैं अपना सारा ध्यान उसे कैसे दूँ जब मेरा सारा ध्यान बास्केटबॉल पर लगा हुआ है?
तब मुझे दिखने लगा, जैसे, वहाँ… वहाँ एक अंतर था।
लेकर्स
और असल में, वह… जब से उसने लेकर्स के साथ खेलना शुरू किया,
उसका एक विभाजित प्रकार का व्यक्तित्व था। एक मैजिक था और एक अर्विन था।
मैं अर्विन से मिली थी। और मुझे उसी से प्यार हुआ था।
और मैं उसी को जानती थी।
आप बाहर विनम्र कैसे रहते हैं?
-ख़ैर। -आप इतने प्रसिद्ध हैं।
पता है, आठ महीनों के लिए मैजिक जॉनसन बने रहने में मज़ा आता है।
और फिर बाकी के तीन महीने अर्विन जॉनसन बने रहने में मज़ा आता है।
लैंसिंग, मिशिगन
हर गर्मी में, मैजिक अपने परिवार वालों के साथ,
अपने दोस्तों के साथ रहने के लिए लैंसिंग आता था।
और ऐसा था, पता है, "यार, वह… वह मैजिक है।" पता है?
आइज़ेया थॉमस पिस्टन्स पॉइंट गार्ड 1981-1994
और मैं कभी नहीं भूलूँगा, अर्विन के पास सुनहरे रंग की बेंज़ थी।
आर्मर ऑल के पहिये। शीशों पर नीली पन्नी।
और मैंने कहा, "वाह।"
मैंने मैजिक जॉनसन को ऐसे शख़्स के रूप में देखा जो सफलता के शिखर पर पहुँच चुका था।
वह शिकागो से समय बिताने, प्रशिक्षण लेने आता था।
मतलब, हमें बास्केटबॉल खेलना बहुत पसंद था।
हम पूरा दिन बास्केटबॉल खेलते थे, रात के 2:00 बजे तक खेलते थे।
फिर उठते थे। दौड़ लगाते थे। कसरत करते थे। फिर थोड़ा और बास्केटबॉल खेलते थे।
फिर कुछ खाते थे। सोते थे। फिर जाकर और बास्केटबॉल खेलते थे।
मतलब, हम बस बास्केटबॉल खेलते थे और मुझे वही चाहिए था।
मुझे ऐसा दोस्त चाहिए था जिसे गेम से उतना ही प्यार हो जितना मुझे था।
मैजिक जॉनसन बास्केटबॉल कैंप
गार्ड पर। छह फुट एक इंच। 83 किलो का। इंडियाना से। नंबर 11। आइज़ेया थॉमस।
उसे पिस्टन्स ने रख लिया था।
तो हम एनबीए में साथ थे।
वह इस गेम के सबसे महान पॉइंट गार्डों में से
एक है।
लीग में शुरुआत करते समय मेरी टीम सबसे नीचे थी
और उसकी टीम शीर्ष… शीर्ष पर थी।
आइज़ेया
और मेरी क़िस्मत अच्छी थी, पता है और मैजिक खुले विचारों का था।
मैंने देखा कि वे कैसे खेलते थे।
वे एनबीए की चैंपियनशिप की दुनिया में हैं।
और दोस्तों के तौर पर। भाइयों के तौर पर। वे मध्यपश्चिमी मूल्य जिनके बारे में लोग बात करते हैं।
वह विश्वास। पता है, कि आपने जो वादा किया वही आपका अनुबंध जैसा हो जाता है।
अगर मैंने कोई वादा किया, ठीक है, हम समझ गए। पता है?
हाँ, वह… वह… वह विश्वास था।
डिट्रॉइट पिस्टन्स
हम दोनों को एक दूसरे की ज़रूरत थी क्योंकि वह इकलौता था
जो समझ सकता था कि मैं किस चीज़ से गुज़र रहा हूँ।
साथ ही मैं इकलौता था जो उसे समझ सकता था।
जब अमेरिका में, पता है, उन अश्वेत मर्दों और अश्वेत लड़कों की बात करते हैं
जो बास्केटबॉल खेलते हैं, वही सफलता का रास्ता था।
और अर्विन और मुझे बस… हमें इस बात की अच्छी समझ थी।
लैंसिंग, मिशिगन 1973
सेक्सटन हाई स्कूल, पश्चिम की ओर अश्वेत समुदाय के बीचों-बीच था।
सेक्सटन
मैं सारे खिलाड़ियों को जानता था क्योंकि मैंने बचपन से उनके खिलाफ़ खेला था।
और मैं सेक्सटन बिग रेड का हिस्सा बनना चाहता था।
रेड्स फिर से जीते, 76-41
सेक्सटन जीत गया
सेक्सटन हावी था। जब हम बड़े हो रहे थे तो सेक्सटन हाई स्कूल के बारे में यही जानते थे।
लैरी जॉनसन भाई
और उन सारे खिलाड़ियों को जानना,
क्योंकि उनमें से कई रुक… खेले… हमारे मौहल्ले में रहते थे।
सेक्सटन ने लगातार तीसरी जीत हासिल की
जिम खचाखच भरा था। बैंड गा रहा था और तुम ऐसे…
मैं चाहता था… मैं चाहता था कि उस संगीत में आऊँ, पता है?
उसका हुनर पहचाना जा रहा था।
केनी टर्नर बचपन का मित्र
आप चाहेंगे कि उस रीत को जारी रखने के लिए वह उसी मौहल्ले के स्कूल में पढ़ता रहे।
मतलब, मैं अपनी बारी का इंतज़ार कर रहा था। वह मेरी बारी थी।
और अचानक उन्होंने कहा, "नहीं, तुम नहीं जा सकते।
तुम अपने घर से 10, 15 मिनट चलकर नहीं जा सकते।
तुम्हें बस में बैठकर एवरेट्ट हाई स्कूल जाना होगा।"
सुप्रीम कोर्ट ने बड़े पैमाने पर बसिंग को मंज़ूरी दी
एक सर्वसम्मत सुप्रीम कोर्ट ने आज स्कूली बच्चों को
स्कूल के वर्णभेद दूर करने के लिए बच्चों को बस में भेजने के सिद्धांत की पुष्टि की।
देश भर में जिस बसिंग मुद्दे पर अमेरिकी हंगामा कर रहे हैं, उसके पक्ष और विपक्ष…
स्कूल बस
…शायद मिशिगन से ज़्यादा नाटकीय किसी भी जगह नहीं हैं।
मैं बहुत गुस्सा था, मैं दो, तीन हफ़्तों तक रोता रहा।
कि अब मुझे… अब मुझे बस पकड़ कर शहर के उस पार
एक ऐसे स्कूल में जाना होगा जो बास्केटबॉल के लिए मशहूर तक नहीं है।
मार्क ट्वेन प्राथमिक विद्यालय
बस रुकती। वे लोग हमेशा हमारी बस पर पत्थर और डंडियाँ फेंकते रहते।
वे हमें नहीं चाहते थे। वे हमें गालियाँ दे रहे थे।
उससे आग में घी डल रहा था।
जब मैं एवरेट्ट पहुँचा तो झगड़े शुरु हो गए थे सीधे… पहले दिन से।
जॉर्ज फॉक्स हाई स्कूल कोच
बास्केटबॉल टीम में कुछ बच्चे थे।
श्वेत बच्चों ने इसे उतने अच्छे से स्वीकार नहीं किया जितना मैंने सोचा था कि उन्हें करना चाहिए था।
उस तीसरे हफ़्ते हमारी बस रुकी तो प्रिंसिपल इंतज़ार कर रहे थे।
उन्होंने बस कहा, "अर्विन जॉनसन, मेरे दफ़्तर में आओ।"
मुझे लगा कि मैं मुसीबत में हूँ।
मुझे नहीं पता था कि क्या करना है।
तो उन्होंने कहा, "सुनो, तुम अश्वेत बच्चों को झगड़ने से रोकोगे।"
मैंने कहा, "ज़रा रुकिए। मैं… मैं 15 साल का हूँ। मैं अभी यहाँ आया हूँ।"
उन्होंने कहा, "नहीं…
वे तुम्हारा अनुसरण करेंगे।"
मैंने कहा, "मैं लड़ना चाहता हूँ।" मुझे… पता है, मुझे अपनी इज़्ज़त वापस चाहिए थी।
उसने दूसरे तरीके से किया। उसने वह बास्केटबॉल कोर्ट पर किया।
बोस्टन 1984
आज बोस्टन सेल्टिक्स और लैरी बर्ड का सामना
मैजिक जॉनसन और लॉस एंजिलिस लेकर्स से होगा।
यह ऐसी भिड़ंत है जिसका बहुत लंबे समय से एनबीए में इंतज़ार हो रहा था
और अब यह होने वाली है।
सैमुएल एल. जैक्सन मित्र एवं अभिनेता
देश का नज़रिया ऐसा था, लेकर्स अश्वेत अमेरिका की टीम है
और सेल्टिक्स श्वेत अमेरिका की टीम है।
लेकर्स को मेरी सलाह है, "सावधान। संभल कर रहना।"
तुम्हारी हार होने वाली है। मैं… मैं बोस्टन का बंदा हूँ।
तुम्हें मुँह की खानी पड़ेगी।
मुझे बोस्टन से नफ़रत थी। बोस्टन से बहुत नफ़रत थी।
यह नफ़रत कहाँ से आई? कहाँ से आई?
लोगों के घरों की खिड़कियों पर जब ईंटे फेंकी गईं थी,
उससे। 60 और 70 के दशक की शुरुआत में
जो बसिंग मुद्दे के फुटेज देखे गए, उस सब से आई थी।
मुझे पता था कि मेरे अंदर वह गुस्सा और वह नफ़रत पनप रही थी…
बॉब मैकैडू लेकर्स सेंटर 1981-1985
…जो सेल्टिक्स के लिए थी। मैं… मैं… मैं खेलने के लिए तैयार था।
और बॉब मैकैडू ने मुझे मैल्कम एक्स की एक रिकॉर्डिंग दी।
जेम्स वर्दी लेकर्स फ़ॉर्वर्ड 1982-1994
मैल्कम का भाषण, "मतदान या गोली।"
वही सच था। मैं चाहता था कि दूसरे बंदे भी सुनें।
तो आपको और मुझे क्या करना है, हमें शामिल होना है।
आपको और मुझे उन पर कड़ी नज़र रखनी है।
हर बार जब वे मुड़ कर देखें, उन्हें हम नज़र आने चाहिए।
बॉब मैकैडू ने जातिवाद के ख़िलाफ़ बगावत की थी और वह…
और वह चाहता था कि तुम्हें अश्वेत होने पर गर्व हो
और बाकी के अश्वेत खिलाड़ियों के हक़ के लिए लड़ो, जैसे तुमसे पहले आए लोगों ने किया था।
और वह मुझे इसकी ज़िम्मेदारी दे रहा था।
उसने कहा, "अर्विन, तुम इतनी अनूठी स्थिति में हो।
तुम जो भी करते हो, तुम्हें एक गर्वित अश्वेत आदमी होना चाहिए।"
सुपर स्टार युद्ध
उसके साथ ही, धत् तेरे की, मैं लैरी बर्ड के ख़िलाफ़ खेल रहा था।
स्पाइक ली मित्र एवं फ़िल्म निर्माता
उसे मीडिया ने "श्वेत रक्षक" बना दिया था।
बर्ड 'महान श्वेत उम्मीद'?
सारे प्रशंसक और जितने भी लोगों ने
लेकर संगठन के लिए काम किया था उन्होंने मुझे याद दिलाया कि हमने कभी सेल्टिक्स को
एनबीए फ़ाइनल में नहीं हराया है।
लेकर्स, सेल्टिक्स: एनबीए झगड़े का पुनर्जन्म
बर्ड बनाम मैजिक
तो, पता है, वह सारा दबाव था।
एलए को हराओ!
उन्होंने पहले से ही नारे लगाना शुरू कर दिया था, "एलए को हराओ।"
1984 एनबीए फ़ाइनल्स पहला गेम
बर्ड
उन खेलों में जाते समय जो जोश और जुनून था…
लैरी बर्ड सेल्टिक्स फ़ॉर्वर्ड 1979-1991
…उतना जुनून मैंने कभी नहीं देखा था।
मैं भीड़ को चुप करवाना चाहता था। मैं उन्हें बोस्टन गार्डन में हराना चाहता था।
मैं लैरी बर्ड को बोस्टन गार्डन में हराना चाहता था।
मैजिक जॉनसन और लैरी बर्ड, उनकी टक्कर हो रही है।
मैजिक अभी तक बाहर से पास शूट करने में सफल रहा है और वह वही सफलता जारी रख रहा है।
अभी तक लॉस एंजिलिस गेम में हावी है।
बोस्टन में, हमने पहला गेम जीता और हम… यार, हमने कहा,
"ठीक है, हम इस टीम को हरा सकते हैं।"
लेकर्स ने सेल्टिक्स को गिराया; सीरीज़ में बढ़त हासिल की
सेल्टिक्स सफ़ेद और कैली हरे में होंगे,
दूसरा गेम
और लेकर्स अपने… वे उसे कहते हैं फ़ोरम नीले के साथ सुनहरा।
मैजिक।
कूपर और फ़ास्ट ब्रेक रणनीति। पूरे जोश से खेल रहे हैं…
और इस समय सेल्टिक्स को हरा रहे हैं,
बोस्टन गार्डन कोर्ट में।
हम दूसरे गेम में भी जीतने का मन बना कर गए थे,
शायद दस सेकंड बचे थे।
स्क्रीन के निचले हिस्से में घड़ी देखिए।
ये लोग करीम को ढूँढ रहे हैं।
मैजिक जॉनसन अंदर देख रहा है।
मैं उसे गार्ड कर रहा था। मैंने कहा, "कमबख़्त यह कर क्या रहा है?"
सेड्रिक मैक्सवेल सेल्टिक्स फ़ॉर्वर्ड 1977-1985
मैं घड़ी को देख रहा हूँ और मैं उसे देख रहा हूँ। वह बस ड्रिबल किए जा रहा था।
दो सेकंड। एक सेकंड। और वे शूट नहीं कर पाए।
लेकर्स को पॉइंट नहीं मिला।
हमें एक शूट करने तक को नहीं मिला।
लेकर्स ने सेल्टिक्स को दिया जीवन दान
और हम ओवरटाइम में वह गेम हार गए।
वह गेम जो जीतना चाहिए था।
उन्हें 2-0 पर होना चाहिए था और हमें नीचे।
और शायद सीरीज़ ख़त्म हो जाती।
बर्ड/मैजिक का शो अब पश्चिम जा रहा है
लेकिन उसके बजाय, हम तीसरे गेम के लिए एलए जा रहे थे।
तीसरा गेम
यहाँ लॉस एंजिलिस में इसे "शोटाइम" कहते हैं
और लेकर्स अपना शो दिखा रहे हैं।
यह है जादुई आदमी, अर्विन जॉनसन।
और लेकर्स को और की चाहत है।
तो हम एलए गए, वे कई पॉइंट से गेम जीत गए।
डालो।
लेकर्स ने सेल्ट्स को पीटा, 137-104 बर्ड: "हम बच्चों की तरह खेले"
मैजिक जॉनसन ने 21 असिस्ट के साथ चैंपियनशिप सीरीज़ रिकॉर्ड
क़ायम कर दिया है।
हमारी मनोस्थिति थी, "इस गेम की रफ़्तार को
बदलने के लिए जो करना पड़ेगा हम वह करेंगे।"
और वह था कि थोड़ा ज़्यादा धक्का-मुक्की के साथ खेलना
और कुछ ऐस चीज़ें करना जो उन्हें पसंद नहीं थीं।
और मुझे याद है कि केविन मैक्हेल और लैरी ने कहा,
"हमें इन लोगों को हराना होगा।
डैनी एंग सेल्टिक्स गार्ड 1981-1989
किसी को बहुत बुरा फ़ाउल लेना होगा।" और मैंने केविन से कहा,
"क्यों न तुम किसी को एक बार बुरा फ़ाउल करवा दो?
जैसे, मैं हर गेम में करता हूँ और अमेरिका के हर शहर में मेरी निंदा होती है।"
चौथा गेम
तो उन्होंने तय किया कि वे ज़ोर से धक्का देंगे और बड़े फ़ाउल देंगे
और बुरा खेल खेलेंगे।
हमें उसके चेहरे से वह मुस्कान हटानी होगी।
हमें वही करना होगा।
कूपर से करीम को फिर वर्दी को फिर रैम्बिस को।
उसे पॉइंट मिलना चाहिए। अरे! संभलकर।
मैक्हेल ने उसे गले पर धक्का देकर गिराया। अचानक हाहाकार मच गया।
और अब बेंच खाली है।
कर्ट रैम्बिस लेकर्स फ़ॉर्वर्ड 1981-1988
वह अनैतिक खेल था। मैं उसे मारने का तरीका ढूँढने वाला था।
जब केविन मैक्हेल ने कर्ट को निकाला,
हमने खेलने की बजाय लड़ना शुरू कर दिया।
बर्ड लड़ रहा है। करीम ने कोहनी घुमाई
और अब लैरी बर्ड पर चिल्ला रहा है।
"गोरे लड़के, मैं तेरी मार दूँगा।" और…
अगर हम उन… सबको मारकर गिरा पाते,
तो हम कर देते।
हम ओवरटाइम में हैं। 123 पर बराबरी पर हैं।
उससे पहला शॉट चूक गया।
जॉनसन से दोनों चूक गए।
लेकर्स की जादुई जीत नहीं हुई जॉनसन ने फिर हाथ से जाने दिया
मेरी पूरी ज़िंदगी,
हर चैंपियनशिप पल में मैंने दबाव में अच्छा प्रदर्शन किया है।
और मुझे नहीं पता कि क्या हुआ था।
हम वापस गए और वे पाँचवाँ गेम जीत गए।
लेकर्स को देखकर लगता है कि वे थक गए हैं।
छठा गेम, हम घर आए और जीत गए।
फिर से बोस्टन की गर्मी में लेकर्स ने सेल्टिक्स को हराया
…सातवें गेम के लिए फिर से बोस्टन। यह होगा मैजिक और लैरी बर्ड का सामना।
सेल्टिक्स, लेकर्स 'महायुद्ध' के लिए तैयार
लैरी बर्ड।
वह आदमी जिसके साथ सेल्टिक्स जिएँगे या मरेंगे।
अब डेढ़ मिनट बचा है।
मैजिक जॉनसन कूदा लेकिन बॉल हाथ से गँवा दी।
सेड्रिक मैक्सवेल ने मुझसे बॉल छीनी, उसे फेंका,
और अब उन्होंने जाकर स्कोर कर लिया,
और लेकर्स का सारा जोश चला गया।
उससे हमारी टीम को बहुत धक्का लगा।
अब बॉल जॉनसन के पास है। लेकर्स उसे एक पॉइंट दिलवाने की कोशिश कर रहे हैं।
और उसने नहीं किया।
आख़िरी के सेकंड।
कूपर तीन स्कोर करना चाहता है।
गेम ख़त्म।
यार, उसे कहते हैं पूरी तरह से टूट जाना।
मेरी वजह से हम सीरीज़ हार गए। त्रासदी।
मैजिक के लिए त्रासदी
हमें बहुत ख़ुशी हुई कि…
ट्रैजिक मैजिक
…कि उस समय हमने उसे वह नाम दिया था।
"ट्रैजिक मैजिक" सुनना, अख़बारों में पढ़ना,
यह पढ़ना कि "लैरी बर्ड और मेरा कोई मुकाबला नहीं है," "वह बेहतर खिलाड़ी है।"
वह बस बहुत बड़ी निराशा थी।
मैजिक सातवें गेम को हारने के दुख के साथ जी रहा है
ट्रोफ़ियाँ और वह… वे अंगूठियाँ और वे सब मायने नहीं रखते थे।
जो मायने रखता था वह था लेकर्स और अर्विन को हराना।
बस वही मायने रखता था।
मैजिक फिर से अविश्वसनीय तरीके से असफल हुआ
मैंने शूट नहीं किया, मैं अच्छा नहीं खेला, उस बात से मैं अब भी गुस्सा हूँ।
अभी यहाँ बैठे हुए आपसे बात करते समय भी मुझे गुस्सा आ रहा है,
उन सारे पलों को फिर से सोचना जिनमें मैं आमतौर पर बहुत अच्छा करता हूँ
और किसी कारण से तब मैंने नहीं किया।
और उस गेम को हारने के बाद… मैं कभी नहीं भूलूँगा,
हम बस होटल के कमरे में थे और उसके रोने और सुबकने की आवाज़ आ रही थी।
और हम फ़र्श पर बस चुपचाप बैठे थे, पता है,
पूरी रात बैठे थे।
मैं टूट गया था।
एक बाास्केटबॉल खिलाड़ी के तौर पर शायद वह मेरे
सबसे निराश पलों में से एक था।
भावनात्मक रूप से, यार,
वह अपनी सबसे कमज़ेर स्थिति में था।
बास्केटबॉल से सबसे पहले मेरा परिचय मेरे पिता ने करवाया था।
शनिवार और रविवार को उनके साथ गेम देखना।
अगर शनिवार को चार गेम आते, तो हम चारों साथ देखते थे।
मुझे मेरे हीरो के साथ चार घंटे मिल रहे हैं,
उस शख़्स के साथ जिनकी तरह मैं हमेशा से बनना चाहता था।
वह हमेशा मुझे समझाते थे कि वह शॉट क्यों लिया गया
और उस बंदे ने वह फैसला क्यों लिया।
तो वह चाहते थे कि मैं बास्केटबॉल के गेम में समझदार बनूँ।
जब आप छोटे थे, तो क्या एनबीए में खेलना आपका सपना था?
अरे, हाँ। सबसे बड़ा सपना।
और साथ ही मेरे पिता का सपना था कि मैं यहाँ पहुँचूँ। तो यह अच्छा है।
मेरे पिता मिसिसिप्पी से हैं
और जब मैं दक्षिण में उस जगह पर गया जहाँ जब लोग मिलते-जुलते थे,
उस शहर में जहाँ वह बड़े हुए थे,
वे लोग वहाँ बैठकर मुझे बता रहे थे, "तुम्हारे पिता बहुत अच्छा खेलते थे।"
और वे लोग मुझे कहानियाँ बताते, पता है, कि वह कैसे स्कोर करते थे
और कैसे वह बहुत अच्छे खिलाड़ी थे…
तो उन सबने कहा, "इसीलिए हमें पता था
जब तुमने खेलना शुरू किया और तुम गेम में अच्छे थे,
हमें पहले से पता था कि तुम क्यों अच्छे थे।
वह तुम्हारे पिता की वजह से है।"
और मैंने कहा… मैंने उन्हें देखा, जैसे, "डैड, आपने मुझे बताया नहीं।"
उन्होंने कहा, "बेटा, मैं… पता है, मैं… मैं… मैं खेलना जारी नहीं रख पाया।
मुझे अपने परिवार को पालने के लिए खेतों में काम करना पड़ा था।
मुझे बास्केटबॉल छोड़ना पड़ा।"
और उससे मैं भावुक हो गया। बहुत ज़्यादा भावुक।
फिर साल 84 में, मैं तैयार नहीं था।
मानसिक रूप से मैं मज़बूत नहीं था और इसीलिए हम सीरीज़ हार गए।
लेकिन मैं वापस जाकर वही ग़लती दोहराने वाला नहीं था।
मुझे प्रायश्चित करना था, मुझे फिर से मैजिक बनना था।
उस गर्मी में,
वह हर एक शॉट पर सौ प्रतिशत दे रहा था।
"मुझे इस शॉट को सुधारना है, मुझे इस शॉट को सुधारना है।
मुझे दोबारा पास दो, यहीं पर। नहीं, नहीं, यह उतना अच्छा नहीं है।
मुझे दोबारा पास दो।" यह ऐसा था, "धत् तेरे की, यार,
हम तीन घंटे से खेल रहे हैं।"
वह बस कहता जा रहा था, "मैं हार नहीं मानूँगा। मैं हार नहीं मानूँगा।
मैं वापस आ रहा हूँ।"
और आख़िरकार, पता है, एक बार हम खेल रहे थे, पता है, हम खेल रहे थे
और उसने मुझे बॉल से मारा और मैंने कहा, "देखो, मैं नंबर 11 पहनता हूँ।
मैं नंबर 33 नहीं पहनता। मैं सेल्टिक्स के लिए नहीं खेलता।
मैंने हरी जर्सी नहीं पहनी है।"
27 मई, 1985
आज से एनबीए फ़ाइनल्स में बोस्टन फिर से
लॉस एंजिलिस की मेज़बानी कर रहा है।
बोस्टन सेल्टिक्स का लैरी बर्ड सबसे ऊपर है,
उसने लगातार अपना दूसरा एमवीपी अवॉर्ड जीता है।
यह मेरे लिए बड़े सम्मान की बात है। मैं यह नहीं कह सकता
कि यह पिछले साल से बेहतर है क्योंकि मुझे लगता है कि सब एक जैसे होते हैं।
कौन है बेहतरीन? जॉनसन के पास जादू है
मैं केवल उसे हराना चाहता ता। '85 में उससे बदला लेना चाहता था। बस यही मेरा अरमान था।
एनबीए का ख़िताब कौन जीतेगा?
वे इसे खेल की दुनिया की सबसे बड़ी प्रतिद्वंद्विताओं में से
एक मानते हैं, सेल्टिक्स और लेकर्स।
यह खेल की दुनिया की सबसे एक-तरफ़ा प्रतिद्वंद्विता है।
हमारे कंधों पर एक बहुत बड़ा बोझ था।
लेकर्स ने सेल्टिक्स को कभी नहीं हराया था।
लगातार आठ बार हारे थे।
ठीक है, चलो। जंग शुरू करते हैं।
खेल शुरू हो गया है। चैंपियनशिप दाँव पर लगी है।
1985 एनबीए फ़ाइनल्स पहला गेम
सेल्टिक्स ने लेकर्स का मज़ाक उड़ाया
जो भी ग़लत हो सकता था, वह ग़लत हुआ।
पहले गेम में वे बहुत बुरी तरह से हारे।
धोबी पछाड़ हार थी। हम 34 पॉइंट से हारे।
आज इसे स्मृति दिवस नरसंहार कहा जाता है।
मीडिया, "द बोस्टन ग्लोब," बोस्टन के सारे अख़बार हमारी निंदा कर रहे थे।
स्मृति दिवस नरसंहार
मुझे बस कहना होगा कि हम खेलने के लिए तैयार नहीं थे।
और अगले दिन, यह, जैसे, पता है, 6:00 बजने में दो मिनट थे
और करीम बस में नहीं था।
फिर करीम आता है और उसके पीछे आए श्री ऐल्सिंन्डोर।
करीम के पिता।
उसके पिता बस पर चढ़े।
और वह बस, वह पवित्र थी।
उस में कोई और नहीं आ सकता था।
जैसे, वह पैट राइली का नियम था, जैसे,
बस में आने का सोचना भी मत।
वह एक दुर्घटना थी, पता है।
उस समय पर, मेरे पिता मनोभ्रंश से जूझ रहे थे,
वह बीमारी की शुरुआत थी।
और मैंने अपने डैड को लॉबी में घूमते हुए देखा।
"आप यहाँ क्या कर रहे हैं?" मैं जाकर उन्हें ले आया
और उन्हें बस में बिठा दिया।
उसने राइल्स को देखा और कहा, "क्या मेरे डैड बस में आ सकते हैं?"
मैंने कहा, "ज़रूर, बिल्कुल।"
अगर उसे अपने पिता की सांत्वना चाहिए,
मैं नहीं कहूँगा, "नहीं" तुम्हारे पिता को।
जब हम अखाड़े में पहुँचे,
राइली अपने गेम से पहले के भाषण पर काम कर रहा था।
करीम का अपने पिता के साथ बस में आना,
उसकी वजह से, मैं जो बात करना चाहता था उस बारे में मेरी सोच बदल गई।
मेरे पिता ने मुझसे कहा था,
"जब स्थिति मुश्किल हो जाए, पता है, जब स्थिति बहुत मुश्किल हो जाए, पैट,
और मुश्किल तो होगी ही, पता है, तुम्हें अपना नज़रिया बताना होगा, डटे रहना होगा,
तुम कौन हो और किस में विश्वास करते हो, वह बताना होगा।
और जब समय आए, बेटा, तुम्हें वह करना होगा।"
असल में वे मेरे पिता के
आख़िरी शब्द थे।
पता है, शायद हम सभी को वह महसूस हुआ।
और हम सब चाहते थे कि वहाँ जाकर कप्तान के पिता के लिए खेंलें,
हमारे पिताओं के लिए खेलें, पता है, राइली के पिता के लिए खेलें।
आज मैं आदमी के रूप में जो भी हूँ, वह मेरे पिता की बदौलत है।
उन्होंने मेरे लिए जिस चीज़ का त्याग किया, उसकी वजह से और मैं उनके लिए जी रहा हूँ।
लौटकर मैक्हेल के पास गई, मैजिक ने ले ली। नीचे से, स्लैम डंक।
मैक्हेल और मैजिक जा रहे हैं। मैक्हेल और मैजिक जा रहे हैं।
और तब मैंने मैजिक जॉनसन बास्केटबॉल खेलना शुरू किया।
निडर होकर।
एक बॉल पर चार खिलाड़ी, मैजिक को। मैजिक से करीम को। स्लैम डंक।
हम बोस्टन वापस जा रहे हैं और स्कोर है 3-2, लॉस एंजिलिस के पक्ष में।
जब तक हम छठे गेम तक पहुँचे
और वापस बोस्टन जा रहे थे,
एक कमाल का आत्मविश्वास था।
हम जीतेंगे। मैंने टीम से कहा,
"केवल एक सूट लेना। सातवाँ गेम नहीं होने वाला।"
विश्व चैंपियनशिप जीतने
और पेशेवर खेल के इतिहास के सबसे लंबे श्राप को ख़त्म करने के लिए
लेकर्स को बस एक और जीत चाहिए।
मुझे पता था कि हम उनसे बेहतर हैं।
मुझे पता था। हमें बस जाकर वह साबित करना था।
दो लोगों का खेल। मैजिक और करीम। बॉल अंदर। करीम।
तो, मैजिक जॉनसन।
मैजिक को मौक़ा दिखा है।
और लेकर्स को जीत की ख़ुशबू आ रही है।
और बेंच पर बैठे खिलाड़ी उठ गए हैं। लेकर्स जीत रहे हैं।
छह साल में तीन बार।
एलए टीम बोस्टन में आती है और विश्व ख़िताब जीत जाती है।
वाह, हमने आख़िरकार… हमने आख़िरकार कर दिखाया।
लेकर्स 1985 एनबीए विश्व चैंपियन
उन्हें उनके ही कोर्ट पर हराना और उनके शहर में जश्न मनाना।
दुनिया के सबसे शानदार एहसासों में से एक था।
आज आप अपनी टीम के साथियों से पहले आ गए थे
और आप जंप शॉट मार रहे थे, सेट शॉट मार रहे थे।
आपके चेहरे पर दृढ़ संकल्प का भाव था।
उसमें कोई दो राय नहीं है। अभी इस पल के इंतज़ार में
पिछला पूरा साल बहुत लंबा निकला है।
मेरे प्रायश्चित के लिए, मेरे प्रतिद्वंदी को हराने के लिए,
बोस्टन गार्डन में ये सब करने के लिए वह बहुत महान पल था।
किसी टीम ने उस पार्के फ़र्श पर कभी चैंपियनशिप नहीं जीती थी।
हम वह जीत कभी नहीं भूलेंगे
क्योंकि हमने भाइयों की तरह खेला था।
हार ख़त्म हुई
और तब डॉ. बस ने हाथ में ट्रोफ़ी पकड़ी और कहा…
अब यह कभी नहीं कहा जा सकता
कि लेकर्स ने सेल्टिक्स को कभी हराया नहीं है।
मुझसे आप कुछ नहीं कह सकते थे, दोस्त।
मतलब, मैं… मैं बहुत ज़्यादा ख़ुश था।
छह गेम की जंग में लेकर्स ने सेल्टिक्स से ताज छीना
कुछ लोगों को लगा होगा कि सेल्टिक्स का ख़िताब एक अचल वस्तु थी,
लेकिन क्या अमेरिका को मैजिक में यक़ीन है? हाँ, हमें है।
लैंसिंग, मिशिगन
उस चैंपियनशिप को जीतने के बाद, मैं उसके जन्मदिन की पार्टी में गया।
मुझे उम्मीद है कि सब अच्छा समय बिताएँगे और मज़े करेंगे।
उसने गाना गाने के लिए लूथर वैन्ड्रोस को बुलाया था।
आप किसी से भी पूछ लीजिए तो वे यहीं कहेंगे,
अगर आप मैजिक की पार्टी में आएँगे तो बहुत ख़ूबसूरत नज़ारा होगा,
हम बहुत मज़े करेंगे।
श्री डार्क गेबल, माइकल कूपर।
मैंने कहा, "अर्व, तुम कुकी को आमंत्रित क्यों नहीं कर लेते?"
उसने कहा, "कूप, वह मुझे अपनी ज़िंदगी जीने दे रही है लेकिन मेरा दिल उसके पास है।"
मतलब, वह मेरा भाई है, तो मैं सुनिश्चित करना चाहती थी कि…
पर्ल जॉनसन बहन
…पता है, वह किसी ऐसे के साथ हो जो उसकी परवाह करती हो और उससे प्यार करती हो।
तो मैंने उसे पार्टी में आमंत्रित कर लिया।
मैं पार्टी में गई और पता है, मुझे याद है,
जब मैं अंदर गई, उसने कहा, "तुम यहाँ क्या कर रही हो?"
पता है, जैसे, "तुम यहाँ आई कैसे?"
और पूरी रात उसने मेरे साथ डांस किया।
उससे हमारा रिश्ता फिर से शुरू हो गया।
मैं उससे और ज़्यादा मिलने लगी और उसके साथ थोड़ा ज़्यादा समय बिताने लगी।
और वह गर्मी में आकर मुझसे मिलता था।
और वह अच्छा समय था।
उस गर्मी, हम सीडर रैपिड्स गए थे।
मनोरंजन पार्क में।
पता है, बच्चों की तरह।
पता है, हम… हम रोलर कोस्टर की सवारी करना चाहते थे…
और हमारी प्रेमिकाओं के लिए जितने हो सके
उतने खिलौने जीतना चाहते थे।
पता है?
बहुत मस्ती-मज़ाक किया
और हम वापस साथ हो रहे थे
और हमारे रिश्ते को, पता है, फिर से जगा रहे थे।
आइज़ेया ने शादी कर ली और केवल आइज़ेया ने ही नहीं,
हमारे सारे दोस्तों ने शदी कर ली थी, पूरे गुट ने
और मैं अकेला था जिसने शादी नहीं की थी।
और मैं अर्विन से हमेशा कहता था,
"मैं जानता हूँ कि और भी बहुत से लोग हैं,
लेकिन तुम्हें इस औरत जितना प्यार और कोई नहीं करने वाला है, कभी भी नहीं।"
वह अपने माता-पिता के घर था और मैं वहाँ गई,
उसके साथ समय बिताने।
और मैं अंदर गई, पता है, परिवार वालों से बात कर रही थी
और फिर अर्विन निकल गया, क्योंकि वह अक्सर ऐसा करता है।
वह बस चला जाएगा और वापस आ जाएगा, और मैं… मैं… पता है,
उसकी एक बहन मेरी पक्की सहेली है और उसकी माँ मुझे बहुत पसंद है, तो मैं…
मैं बस, पता है, उनसे मिल रही थी।
और फिर वह वापस आता है और गाड़ी से निकलता है
और उसके साथ एक छोटा सा लड़का है।
वह उस छोटे लड़के के साथ आया और… और
वह छोटा लड़का बहुत डरा हुआ लग रहा था।
वह बस वहाँ खड़ा था, जैसे…
और उन सबने कहा, "यह आन्ड्रे है।"
और मैं अर्विन को देख रही हूँ, मैं आन्ड्रे को देख रही हूँ
और फिर आख़िरकार उसने कहा, "हाँ, यह मेरा बेटा है।"
और मैंने कहा, "बस एक रात की बात थी।
हम साथ सोए थे और मैंने… मैंने कभी नहीं सोचा था,
पता है, कि वह गर्भवती होगी।"
और तो मुझे बाद में पता चला और वह मेरा बेटा था।
उसका आन्ड्रे से मिलना ज़रूरी थी।
पता है,
यह हमेशा अजीब और मुश्किल होता है, चाहे जो भी स्थिति हो।
मैं सदमे में थी। वह… एक मिनट के लिए वह चौंका देने वाला था।
और मैंने उसे बताया, मैं कहा,
"एक चीज़ जो मैं हमेशा करूँगा, वह है कि मैं इसकी ज़िंदगी में हमेशा रहूँगा
और मैं हमेशा मेरे बेटे का ख़्याल रखूँगा।"
और फिर से यह वह समय था जब हम,
पता है, वापस साथ होने की कोशिश कर रहे थे।
दूसरा विचार यह था,
"ख़ैर, वह उसका बेटा है, तो क्या कर सकते हैं?" पता है?
आप बस… मैंने तय किया कि देखते हैं आगे क्या होता है।
जैसे ही वह एलए के लिए निकलने वाला था और अपने प्रशिक्षण कैंप की तैयार में लगा था,
उससे ठीक पहले हम… हम बैठक में थे,
पता है, अलविदा कह रहे थे
क्योंकि मुझे गाड़ी चलाकर वापस टुलिडो जाना था।
और वह… वह… मैंने देखा कि वह घबराया हुआ था।
उसने कहा,
"कुकी, मैं तुमसे प्यार करता हूँ और मैं… मैं तुमसे शादी करना चाहता हूँ।"
और मैं सोच रही हू, "क्या?"
पता है और वह अचानक से हुआ।
पता है, जैसे वह कहना चाहता था, लेकिन उसे पता नहीं था कि वह कहना चाहता है
और फिर उसने बस कह डाला।
-और फिर हम बहुत ख़ुश थे। -बिल्कुल।
जैसे, "ओह, यह बढ़िया है। आख़िरकार उसे दिख गया कि उसके पास कौन है।"
और फिर अगले दिन वह चला गया।
हम… हमने फ़ोन पर बात की, हमने शादी की तैयारी की बात की।
"हे, भगवान, मुझे शादी की तैयारी करनी है, मैं बहुत उत्साहित हूँ।"
और तब उसने मुझसे कहा, "मैं यह नहीं कर सकता। मैंने कोशिश की। मैं नहीं कर सकता।
मुझ पर बहुत दबाव है। यह बहुत ज़्यादा दबाव है।"
मैं उससे सगाई कर सकता था क्योंकि वह आसान हिस्सा था।
मुश्किल हिस्सा था उसे बरक़रार रखना।
और उसने कहा, "मैं यह नहीं कर सकता
और मैं बस सगाई तोड़ देना चाहता हूँ।"
और मैंने सोचा… मैंने कहा, "ख़ैर, पता है, हम इतनी सारी चीज़ों से गुज़रे हैं,
वह नहीं… मैं नहीं कर सकती।
तो अगर तुम सगाई तोड़ने वाले हो, तुम्हें रिश्ता भी तोड़ना होगा।"
यह है मैजिक जॉनसन।
क्या तुम्हारी ज़िंदगी में अभी तक कोई ख़ास औरत है?
नहीं। अब नहीं है। याद है पिछली बार,
हमने बात की थी कि मैं शादी करने के बारे में सोच रहा हूँ,
लेकिन मैंने आपकी सलाह मान ली।
तुम अब क्या करने वाले हो, जो समय मिला है अगले सीज़न से पहले उसमें?
मैं आराम करूँगा। मस्ती करूँगा। पार्टी करूँगा।
-क्यों नहीं? मस्ती, पार्टी। -हाँ।
खेल में, इस साल का बास्केटबॉल का एमवीपी अवॉर्ड जाता है
एलए लेकर्स के मैजिक जॉनसन को।
जॉनसन ने 23.9 पॉइंट प्रति गेम की औसत के साथ अपने करियर का बेहतरीन दिया और लीग में असिस्ट में आगे रहे।
यह एक ख़ास अवॉर्ड है
और मैं इसे अपने पिता को समर्पित करता हूँ और उम्मीद है कि आज रात वह भी मेरी तरह गर्वित और ख़ुश होंगे।
लेकर्स
लेकर्स को पिछले पाँच साल में उनके तीसरे ख़िताब की उम्मीद है।
सेल्टिक्स लगातार चौथी बार फ़ाइनल्स में आ रहे हैं।
1987 एनबीए फ़ाइनल्स
दस साल में पहली बार सेल्टिक्स के पास प्ले-ऑफ़ सीरीज़ में अपने शहर के
कोर्ट का फ़ायदा नहीं है।
साल 1987। वे लोग हमारा कुछ नहीं बिगाड़ सकते थे।
पाँच सेकंड बचे हैं। मैजिक जॉनसन… 12 पर हुक शॉट। हाँ!
लेकर्स को मैजिक जॉनसन के शानदार स्काई-हुक से मिली बढ़त।
मैजिक के 'जूनियर स्काई-हुक' ने दिलाई जीत
वह छोटा स्काई-हुक था। लोगों ने कहा, छोटे स्काई-हुक का आविष्कार था।
…पैट राइली, लेकर्स कोर्ट पर नाच रहे हैं।
मैजिक की ताक़त बर्ड से ज़्यादा
हम में से एक, दूसरे पर चैंपियनशिप की बढ़त लेने वाला था।
मैजिक और ऊँचा उड़ रहा है
मेरे और लैरी के बीच में वही था, है न?
और मुझे सुनिश्चित करना था कि मेरी टीम 2-1 की बढ़त से ऊपर हो।
जॉनसन ने सेल्टिक्स की असफलता को सुनिश्चित किया
क्योंकि मुझे वह बढ़त चाहिए थी।
1987 एनबीए फ़ाइनल्स लेकर्स ने 4-2 से सीरीज़ जीती
यार, हम बिना ग़लती किए खेल रहे थे।
भले ही वह एनबीए के इतिहास की सबसे महान टीम न हो, लेकिन वह हमारी सबसे अच्छी टीम थी।
जैरी, इतिहास में पहली बार दुनिया भर से इतने लोगों ने इस फ़ाइनल को देखा।
उन्होंने शानदार प्रदर्शन देखा।
द फ़ोरम इंगलवुड, कैलिफ़ोर्निया
और मैं चाहता हूँ कि आप लोग भी वही करें जो मैं कर रहा हूँ, पार्टी और मस्ती।
और मुझे नहीं लगता कि इंगलवुड के लोगों के अलावा
इस दुनिया में और कोई लोग हैं…
एमवीपी मैजिक
…जो इस चैंपियनशिप ख़िताब के फिर से हक़दार हैं।
और मैं यहाँ खड़े सभी लोगों को गारंटी दे रहा हूँ, हम अगले साल फिर से जीतेंगे।
मैजिक एक चैंपियन था। पता है, लीग का एमवीपी। वह सबसे अच्छा खिलाड़ी था।
और, मेरे लिए एक दोस्त के रूप में,
चैंपियनशिप जीतने का रास्ता देख लेने से
मेरे मन में पुष्टि हो गई कि 1988 में मैं जीतना चाहता था।
1988 एनबीए फ़ाइनल्स
लेकर्स और डिट्रॉइट पिस्टन्स अपनी एनबीए चैंपियनशिप सीरीज़ शुरू कर रहे हैं।
मुझे लगता है कि पहले गेम में हम जो देखने वाले हैं
वह वज़न उठाने की चैंपियनशिप होड़ जैसा होगा।
…यह सच है कि मैजिक जॉनसन और आइज़ेया थॉमस पक्के दोस्त हैं,
केवल एक दूसरे के ख़िलाफ़ खेलने के समय नहीं।
अब, हमने देखा कि तुमने जाकर
अपने दोस्त आइज़ेया थॉमस को गाल पर चुम्मी दी।
क्या वह… क्या वह तुम दोनों के बीच किसी तरह का रिवाज़ है।
तुम कई सालों से दोस्त हो।
हाँ, हम जब भी मिलते हैं, एक दूसरे का अभिवादन करते हैं,
एक दूसरे को गाल पर चुम्मी देते हैं।
मुझे नहीं लगता कि हमारे खिलाड़ियों को वह पसंद आया होगा। मुझे पसंद नहीं आया था।
मुझे… मुझे भाईचारा पसंद नहीं है या ऐसी कोई भी चीज़।
आपके कोई और दोस्त नहीं हैं।
अगर उन्होंने बैंगनी और सुनहरी जर्सी नहीं पहनी है, तो वे आपके दोस्त नहीं हैं।
और वह उस बारे में गंभीर थे।
पैट राइली को वह दोस्ती पसंद नहीं थी।
वह मेरे पास आए, उन्होंने कहा,
"सुनो," अगर ज़रूरत पड़ी तो क्या मैं आइज़ेया को हरा सकता हूँ?
और मुझे याद है कि सब लोग मुझे देख रहे थे जैसे, "हम देखेंगे कि यह क्या करेगा।"
ये पहले दोस्त हैं, बाद में दोस्त हैं, खेल के दौरान नहीं।
थॉमस… मैजिक जॉनसन।
और मैजिक ने उसे हाथ से गिराया।
मैजिक जॉनसन ने बुरा खेला।
मुझे पता चलता उससे पहले, उसने… बूम।
मैंने कहा, "अच्छा। ठीक है।"
वह उछला और मुझे मारा। तो, तब यह शुरू हुआ।
और अब हम देख रहे हैं कि मैजिक जॉनसन…
जब हम जीतने की बात करते हैं, तो हम हावी होने की बात करते हैं।
क्या मैं तुम्हें मानसिक रूप से तोड़ सकता हूँ?
यह भावनाओं और जुनून और प्यार और नफ़रत को उजागर करता है।
वह हमारे दोस्त न होने की शुरुआत थी।
और, पता है, एक दूसरे से बात न करने की।
हमारा रिश्ता, वह टूट गया क्योंकि
चैंपियनशिप का सफ़र
जीत के लिए कभी न मिटने वाली भूख की तरह होता है।
कोई रहम नहीं।
गेम ख़त्म हुआ।
लेकर्स जीत गए हैं।
लॉस एंजिलिस लेकर्स 1988 एनबीए चैंपियन
मेरे लिए यह बस… हमेशा से किसी भी क़ीमत पर जीतना रहा है।
अगर उससे मेरी दोस्ती टूटती है तो टूटती है।
फिर से पार्टी करने का समय है।
मैं हमेशा उसके गेम देखती थी, बेशक़ और, पता है, हमेशा उसके लिए ख़ुश होती थी।
अब हम आपको कैसे लगते हैं?
जब भी वह चैंपियनशिप या कुछ और जीतता था,
मैं उसे फ़ोन करके बधाई देती थी।
शिकागो
मैंने शिकागो में एक बंदे को डेट करना शुरू किया,
लेकिन फिर अर्विन हमेशा मेरे दिमाग़ में कहीं मौजूद था।
उस समय तक, हमने फ़ोन पर थोड़ी ज़्यादा बात करना शुरू कर दिया था।
एक दिन उसका फ़ोन आया और मेरा बॉयफ़्रेंड वहीं था, उसने कहा, "तो तुम बात क्यों नहीं कर सकती?"
मैंने कहा, "क्योंकि मेरे साथ कोई है।" उसने कहा, "तुम्हारे साथ कोई क्यों है?"
मैंने कहा, "क्या? हम साथ नहीं हैं। तुम क्या कह रहे हो?"
तो, मुझे लगता है कि उससे, जैसे, उसे सच में एहसास हुआ।
जैसे, "ज़रा रुको,
शायद वह वहाँ बैठे-बैठे हमेशा मेरा इंतज़ार नहीं करेगी।"
आप जिससे प्यार करते हैं, उसे किसी और के साथ देखना मुश्किल होता है, है न?
और हम फिर साथ हो गए।
उनका गाना था…
-"रीयूनाइटेड?" वह था… -"रीयूनाइटेड।" हाँ, हाँ।
हाँ, शायद वह उनका वापस साथ होने का गाना था।
मुझे पता है कि मैंने इस गाने का इस्तेमाल किया था, तो…
काफ़ी बार साथ भी आए।
उसने, जैसे, एक छोटा सा रेस्तराँ किराए पर लिया था। पूरा का पूरा रेस्तराँ।
उसने पूरे परिवार को बुलाया था।
और मैं सही चीज़ करने की कोशिश कर रहा था। मैं हमेशा सही चीज़ करने की कोशिश करता हूँ।
उसके हाथ में एक डिब्बी में एक अंगूठी थी,
और उसने कहा… वह मेरी तरफ़ मुड़ा और उसने कहा, "कुकी, क्या तुम मुझसे शादी करोगी?"
मैं कूदी और भागकर उसके पास गई और उसे गले लगाया और उसने मुझे अंगूठी पहनाई।
तो मैं सोच रही थी, "क्या यह वही अंगूठी है?"
लेकिन वह नहीं थी। वह पक्का पहले वाली से बड़ी थी।
दूसरी सगाई हुई तो
शादी की तैयारियों का समय था सीज़न के आस-पास,
अभ्यास, पहले का अभ्यास, जाना… सीज़न की तैयारी करना, सीज़न।
यह ऐसा हो गया था, "तो मुझे लगता है… ठीक है, हम इस बार करेंगे,
लेकिन मैं केवल इस हफ़्ते में…"
-हमें इसमें बिठाना पड़ेगा। -"…इस हफ़्ते में या इस हफ़्ते में।"
मैं इसे रोलर कोस्टर कहती हूँ क्योंकि सब कुछ आपाधापी में था।
उथल-पुथल और ऐसा था, "जो भी हो।"
मैजिक जॉनसन शादी कर रहा है
और अगर सच कहूँ तो, अर्विन और मेरी बातचीत हुई थी
और मुझे नहीं पता कि उसे याद है या नहीं, लेकिन वह… वह सुनिश्चित नहीं था।
और मैंने उसे बताया था, मैंने कहा, "पता है क्या, अगर तुम्हें यक़ीन नहीं है तो शादी मत करो।"
मैं नहीं चाहती थी कि वह उसे चोट पहुँचाए।
एक बार फिर से यह तय होने के बाद, मेरे लिए
वहाँ पहुँचना और चर्च जाना मुश्किल हो गया, ठीक है?
और शादी करना।
और बहुत बातचीत के बाद, मैंने कहा, "ख़ैर, मैं बताती हूँ।
हम शादी में देरी कर सकते हैं लेकिन मैं सगाई नहीं तोड़ने वाली।
तो, हमारी सगाई बरक़रार रहेगी।"
"कुकी, पता है, मज़ाक मत करो। अंगूठी मुझे लौटा दो।"
मैजिक की शादी फिर से रुकी
उसी समय मैंने दरवाज़ा खोला और कहा, "नहीं, इस बार यह अलग है।"
और मैंने ज़ोर से दरवाज़ा बंद कर दिया।
मैं आइज़ेया के ख़िलाफ़ खेलने के लिए तैयार हो रहा था।
पिस्टन्स इतने अच्छे थे कि उन्हें हराने के लिए हमें अपना पूरा ज़ोर लगाना था।
तो अब हमें उनके साथ फिर से '89 में खेलना था।
मैजिक जॉनसन को शायद चोट लग गई है।
1989 एनबीए फ़ाइनल्स दूसरा गेम
वह बहुत बुरी चोट थी। मैं बाथरूम में रो रहा था।
उन्हें… उन्हें मुझे बाथरूम से खींचना पड़ा था।
जब तक हम घर गए, उसने खेलने की कोशिश की। वह नहीं खेल पाया।
ऐसा था कि उन्हें हमारी कमज़ोरी दिख गई थी और उन्होंने हमें थका दिया था।
हम थोड़ा थके हुए थे, थोड़े बूढ़े थे और पता है, उस ज़माने का अंत हो चुका था।
हाँ, अंत में हम सारे गेम हार गए।
1989 एनबीए फ़ाइनल्स पिस्टन्स 4-0 से सीरीज़ जीते
बहुत लंबे समय से मैं अव्वल नंबर कहना चाहता था।
आइज़ेया थॉमस डिट्राइट पिस्टन्स
पता है, वह करीम का आख़िरी साल था।
अमेरिकी खेल इतिहास में सबसे यादगार करियर में से एक
कल रात तब ख़त्म हो गया जब पिस्टन्स ने लेकर्स को हराया।
वह करीम अब्दुल-जबार का आख़िरी गेम था।
तब मुझे पता चल गया था… जैसे सेल्टिक्स ने किया था,
उन्हें '80 की शुरुआत में सफलताएँ मिली थीं, हमारी सफलताओं का अंत हो रहा था।
अगले साल, मुझे यह साफ़ दिखाई दे रहा था।
और मैंने फ़ैसला कर लिया था।
अटकलों पर विराम लगा, पैट राइली ने, अपनी असफलताओं के चलते
लेकर्स के कोच के पद से इस्तीफ़ा दिया।
राइली ने कहा कि पिछली चुनौती में उम्मीदों पर खरा उतरने के बाद वह नई चुनौती के लिए तैयार हैं।
मुझे वह दिन याद है जब वह मुझे बताने आए थे कि वह छोड़ रहे हैं
और मैंने कहा, "नहीं, आप नहीं जा सकते।" और हम दोनों ने रोना शुरू कर दिया था
और मैंने उनसे कहा, "मैं आपके बिना मैजिक नहीं रह पाऊँगा।"
यह द फ़ोरम है।
आप शायद इसे न पहचानें। लेकर्स न पहचानें, लेकिन सच में,
लेकर्स को आजकल ख़ुद को पहचानने में तकलीफ़ हो रही है।
साल के इस समय में यहाँ सन्नाटे की आवाज़ें बहुत भयानक हैं।
जिम ग्रे सीबीएस स्पोर्ट्स
शोटाइम जा चुका है, जादू ख़त्म हो गया है।
असली चिंता यह है, क्या यह कभी लौटकर आएगा?
राइली चला गया और करीम चला गया,
और अब '91 में आए बुल्स।
जॉर्डन बास्केट करते हुए। बहुत ऊँची उछाल। स्कोर!
मैं '84 में लीग में आया था।
माइकल जॉर्डन बुल्स गार्ड 1984-1998
80 के दशक में केवल एक ही चीज़ थी, लेकर्स के ख़िलाफ़ सेल्टिक्स।
ऐडम सिल्वर एनबीए कमिश्नर 2014-वर्तमान
मैजिक जॉनसन बहुत बड़ा सितारा था, लेकिन माइकल जॉर्डन उभर रहा था।
उसके जैसा कोई नहीं है। सच में, मैंने कभी किसी को उसके जैसा खेलते हुए नहीं देखा।
वह आता है और उसने सारे विज्ञापनों के सौदे ले लिए।
वह कोर्ट पर एयर जॉर्डन है और ब्रांडों के लिए एक वास्तविक वस्तु।
जॉर्डन अब टीम स्पोर्ट्स के इतिहास में सबसे अधिक
व्यावसायिक कमाई करता है।
बेहतर होगा कि "व्हीटीज़" खाओ।
मैजिक जॉनसन के पास वह सब मुझसे कहीं पहले से होना चाहिए था।
पता है, उनका व्यक्तित्व, उनकी… उनकी छवि
और मुझे लगता है कि वहीं से उनके और मेरे बीच ईर्ष्या बढ़ गई।
हाँ, मैं गुस्सा था। हाँ, मुझे जलन हुई थी, पता है।
हाँ, मैं एक प्रतिद्वंदी हूँ, मुझे गुस्सा आएगा।
पता है, मुझे मैक्डॉनल्ड का विज्ञापन मिला होगा, जॉर्डन ब्रांड मिला होगा,
पता है, ऐसी कई चीज़ें।
लेकिन जीतने की बात करें तो, जो मेरे लिए सबसे ज़रूरी हिस्सा था,
उनके पास वह था।
और मुझे वह जीत चाहिए थी और मुझे उनके ज़रिए चाहिए थी,
मैं उनकी कमज़ोरी के चलते जीतना नहीं चाहता था। मैं उनके ज़रिए जीतना चाहता था।
हमने माइकल जॉर्डन के और वह जो कर रहा था, उसके बारे में काफ़ी सुना था,
लेकिन तुम मैजिक से टक्कर लेना चाहते हो और तुम चैंपियनशिप जीतना चाहते हो।
तुम अंगूठियाँ चाहते हो?
अच्छा, ठीक है, देखें कि तुम क्या कर सकते हो।
साल 1991 में, जब लोगों को हम पर संदेह होने लगा, उससे मुझे प्रेरणा मिली।
पोर्टलैंड उत्कृष्ट है और पश्चिम भी
राइली और अब्दुल-जबार के बिना, शोटाइम का ज़माना भले ही ख़त्म हो गया हो,
लेकिन लेकर्स के लिए मैजिक का नेतृत्व अभी जारी है।
इस टीम का इस साल की लीग में सबसे अच्छा रिकॉर्ड रहा है।
मैं लोगों को साबित करना चाहता था कि, पता है,
हम करीम के बिना भी सफल हो सकते हैं।
और मैं शिकागो बुल्स का सामना करना चाहता था।
उप-शीर्षक अनुवादक: प्रसून